Na temelju članka 26. stavka 2., članka 44. i članka 48. stavka 2. Zakona o komunalnom gospodarstvu ("Narodne novine", broj 68/18) i članka 30. Statuta Općina Sveti Ivan Žabno ("Službeni glasnik Koprivničko križevačke županije", 10/13 i 2/18) Općinsko vijeće Općinae Sveti Ivan Žabno na \_\_\_\_ sjednici održanoj dana \_\_ 2018. donijelo je

**O D L U K U**

**o komunalnim djelatnostima na području Općine Sveti Ivan Žabno**

**I OPĆE ODREDBE**

Članak 1.

Ovom Odlukom o komunalnim djelatnostima (u daljnjem tekstu: Odluka) određuju se komunalne djelatnosti koje se obavljaju na području Općine Sveti Ivan Žabno te se propisuje način obavljanja, davanja i povjeravanja komunalnih djelatnosti.

**II VRSTE KOMUNALNIH DJELATNOSTI**

Članak 2.

Komunalne djelatnosti su djelatnosti kojima se osigurava građenje i održavanje komunalne infrastrukture u stanju funkcionalne ispravnosti (u daljnjem tekstu: komunalne djelatnosti kojima se osigurava održavanje komunalne infrastrukture) i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području Općine (u daljnjem tekstu: uslužne komunalne djelatnosti).

Članak 3.

 Komunalne djelatnosti kojima se osigurava održavanje komunalne infrastrukture, a koje se obavljaju na području Općine Sveti Ivan Žabno su:

1. **Održavanje nerazvrstanih cesta** (skup mjera i radnji koje se obavljaju tijekomcijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima - redovno održavanje, kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa - izvanredno održavanje i obavljanje svih drugih radova održavanja u skladu s propisima kojima je uređeno održavanje cesta)
2. **Održavanje javnih površina na kojima nije dopušten promet motornim vozilima** (komunalni poslovi održavanja i popravaka tih površina kojima se osiguravanjihova funkcionalna ispravnost)
3. **Održavanje građevina javne odvodnje oborinskih voda** (upravljanje iodržavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda)
4. **Održavanje javnih zelenih površina** (košnja, obrezivanje i sakupljanje biološkogotpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, održavanje opreme na dječjim igralištima, fitosanitarna zaštita bilja i biljnog materijala za potrebe održavanja i svi drugi poslovi potrebni za održavanje javnih zelenih površina)
5. **Održavanje građevina, uređaja i predmeta javne namjene** (komunalni posloviodržavanja, popravaka i čišćenja građevina, uređaja i predmeta javne namjene)
6. **Održavanje groblja** (održavanje prostora i zgrada za obavljanje ispraćaja isahrane pokojnika te uređivanje putova, zelenih i drugih površina unutar groblja)
7. **Održavanje čistoće javnih površina** (čišćenje površina javne namjeneosimjavnih cesta, koje obuhvaća ručno i strojno čišćenje i pranje javnih površina od otpada, snijega, postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine Sveti Ivan Žabno)
8. **Održavanje javne rasvjete** (upravljanje i održavanjeinstalacija javne rasvjete,svečana prigodna rasvjeta i podmirivanje troškova električne energije za rasvjetljavanje površina javne namjene).

Članak 4.

 Uslužne komunalne djelatnosti koje se obavljaju na području Općine Sveti Ivan Žabno su:

* 1. **Usluge ukopa** (ispraćaj i ukop unutar groblja u skladu s posebnimpropisima)
	2. **Obavljanje dimnjačarskih poslova** (čišćenje i kontrola dimnjaka, dimovoda iuređaja za loženje u građevinama, te u slučaju utvrđivanja nepravilnosti obavještavanje o tome javnopravnog tijela nadležnog za zaštitu od požara).
1. **.ORGANIZACIJSKI OBLICI POVJERAVANJA KOMUNALNIH DJELATNOSTI**

Članak 5.

Komunalne djelatnosti na području Općine Sveti Ivan Žabno mogu obavljati:

1. trgovačka društva u vlasništvu i suvlasništvu Općine Sveti Ivan Žabno
2. pravne ili fizičke osobe na temelju pisanog ugovora o povjeravanju komunalnih

poslova

1. pravne ili fizičke osobe na temelju ugovora o koncesiji

***Povjeravanje komunalnih djelatnosti trgovačkom društvu kojemu je osnivač Općina***

Članak 6.

 Općinsko vijeće Općine Sveti Ivan Žabno sukladno članku 34. Zakona o kumunalnom gospodarstvu donijet će odluku o povjeravanju obavljanja komunalnih djelatnosti trgovačkom društvu Općinskom komunalnom poduzeću „PARK“ d.o.o. Trg Karla Lukaša 11, Sveti Ivan Žabno koje je u 100/% vlasništvu Općine Sveti Ivan Žabno za :

1. održavanje nerazvrstanih cesta,
2. održavanje javnih površina na kojima nije dopušten promet motornim vozilima,
3. održavanje građevina javne odvodnje oborinskih voda,
4. održavanje javnih zelenih površina,
5. održavanje građevina, uređaja i predmeta javne namjene,
6. održavanje groblja,
7. održavanje čistoće javnih površina,
8. usluge ukopa pokojnika.

 Odluka iz stavka 1. ovoga članka mora sadržavati :

1. tvrtku društva kojem se povjerava obavljanje komunalne djelatnosti

2. komunalne djelatnosti čije se obavljanje povjerava

3. rok na koji se povjerava obavljanje komunalnih djelatnosti i

1. obveze društva prema osnivaču.

***Povjeravanje komunalne djelatnosti koncesijom***

Članak 7.

1. Koncesijom se može steći pravo obavljanja komunalne djelatnosti obavljanja dimnjačarskih poslova.
	1. Koncesije za obavljanje dimnjačarskih poslova na rok od 5 godina daje Općinsko vijeće Općine Sveti Ivan Žabno.
2. Naknada za koncesiju uplaćuje se u korist Proračuna Općine Sveti Ivan Žabno na način određen Zakonom o koncesijama, a može se koristiti za gradnju i održavanje komunalne infrastrukture u skladu s Programom građenja komunalne infrastrukture i
3. Programom održavanja komunalne infrastrukture.
4. Na sva pitanja u vezi s koncesijama, uključujući i pitanje načina obračuna naknade za koncesiju, koja nisu uređena Zakonom o komunalnom gospodarstvu na odgovarajući se način primjenjuju propisi kojima se uređuju koncesije.

***Povjeravanje komunalnih djelatnosti pravnim ili fizičkim osobama na temelju pisanog Ugovora o povjeravanju komunalnih djelatnosti***

Članak 8.

* 1. Pravne ili fizičke osobe na temelju pisanog Ugovora o povjeravanju komunalnih djelatnosti na području Općine Sveti Ivan Žabno mogu obavljati komunalne djelatnosti:
1. održavanje nerazvrstanih cesta
2. održavanje javnih zelenih površina
3. održavanje javne rasvjete
4. održavanje javnih površina na kojima nije dopušten promet motornim vozilima
5. održavanje građevina, uređaja i predmeta javne namjene
	1. Postupak odabira osoba s kojima se sklapaju ugovori o povjeravanju obavljanja komunalnih djelatnosti iz stavka 1. ovog članka, te sklapanje, provedba i izmjene tih

ugovora provode se prema Zakonu o javnoj nabavi.

(3) Ugovori o povjeravanju obavljanja komunalnih djelatnosti navedenih u stavku 1. ove odluke se na razdoblje od 1 godine.

1. Ugovor o povjeravanju obavljanja komunalne djelatnosti u ime Općine Sveti Ivan Žabno sklapa općinski načelnik.
2. Ugovor iz stavka 1. ovoga članka sadrži:
3. komunalnu djelatnost za koju se sklapa ugovor
4. vrijeme na koje se sklapa ugovor
5. vrstu i opseg komunalnih usluga
6. način određivanja cijene komunalnih usluga, te način i rok plaćanja izvršenih

usluga

1. jamstvo izvršitelja o ispunjenju ugovora.

**IV PRIJELAZNE I ZAVRŠNE ODREDBE**

Članak 9.

Danom stupanja na snagu ove Odluke prestaje važiti Odluka o komunalnim djelatnostima koje se mogu obavljati na temelju pisanog ugovora na području Općine Sveti Ivan Žabno ("Službeni glasnik Koprivničko – križevačke županije", broj 4/04, 5/09 i 16/09) .

Članak 10.

 Do donošenja odluka iz članka 6. ove Odluke trgovačka društvo Općinsko komunalno poduzeće „Park“ nastavljaju obavljati komunalne djelatnosti radi kojih su osnovani, a koje su im povjerene temeljem općih ili pojedinačnih akata donijetih na temelju Zakona o komunalnom gospodarstvu ("Narodne novine", br. 36/95., 70/97., 128/99., 57/00., 129/00., 59/01., 26/03. – pročišćeni tekst, 82/04., 178/04., 38/09., 79/09., 153/09., 49/11., 84/11., 90/11., 144/12., 94/13., 153/13., 147/14. i 36/15.).

 Pravne i fizičke osobe koje obavljaju komunalne djelatnosti na temelju i ugovora o povjeravanju komunalnih poslova sklopljenih na temelju Zakona navedenog u stavku 1. ovog članka nastavljaju s radom do isteka važenja tih ugovora.

Članak 11.

Za sve što nije propisano ovom Odlukom, a odnosi se komunalne djelatnosti primjenjuju se odredbe Zakona o komunalnom gospodarstvu ("Narodne novine", broj 68/18).

Članak 12.

 Stupanjem na snagu ove Odluke prestaje važiti Odluka o komunalnim djelatnostima koje se mogu obavljati na temelju pisanog ugovora na području Općine Sveti Ivan Žabno («Službeni glasnik Koprivničko-križevačke županije» broj 4/04, 5/09 i 16/09).

Članak 13.

 Ova Odluka stupa na snagu osmog dana od dana objave u “Službenom glasniku Koprivničko- križevačke županije”.

OPĆINSKO VIJEĆE OPĆINE SVETI IVAN ŽABNO

KLASA: 363-03/18-01/04

URBROJ: 2137/19-02/1-18-1

Sveti Ivan Žabno, studenoga 2018.

 PREDSJEDNIK:

Krešimir Habijanec